VENDIM
Nr.894, datë 29.12.2007

PËR DHËNIEN E NJË NDIHME FINANCIARE FAMILJES SË SHTETASIT SAMI DOGA

Në mbështetje të nenit 100 të Kushtetutës dhe të ligjit nr.9645, datë 27.11.2006 “Për Buxhetin e Shtetit të vitit 2007”, të ndryshuar, me propozimin e Ministrit të Punës, Çështjeve Sociale dhe Shanseve të Barbarta, Këshilli i Ministrave

VENDOSI:

1.Dhënien e një ndihme të menjëhershme financiare, në masën 1 000 000 (një milion) lekë, familjes së shtetasit Sami Doga.
2.Ky fond të përballohet nga buxheti i vitit 2007, grupi 25, titulli 10 430, kap 1, artikulli 606, “Transferta të brendshme”, miratuar për Ministrinë e Punës, Çështjeve Sociale dhe Shanseve të barabarta.
3.Ngarkohen Ministria e Financave dhe Ministria e Punës, Çështjeve Sociale dhe Shanseve të Barabarta për zbatimin e këtij vendimi.
Ky vendim hyn në fuqi menjëherë.
KRYEMINISTRI
Sali Berisha

